13/11/2018 | Administración LocalMunicipal
Mugardos
Bases da convocatoria para a provisión dunha praza de oficial de 2ª de servizos municipais do concello de Mugardos, incluída na OEP 2017, por promoción interna polo sistema de concurso oposición

Pola Xunta de Goberno Local, en sesión realizada o día 31.10.2018 prestouse aprobación á convocatoría e bases para a provisión dunha praza de oficial de 2ª de servizos municipais, mediante concurso oposición, por promoción interna, cuxo texto se transcribe de seguido: 1ª.-Clasificación da praza.- A praza ou posto que se convoca está encadrada na plantilla de persoal como persoal laboral fixo, coa categoría e denominación de oficial de 2ª de servizos municipais ou múltiples, pertencente ao grupo laboral IV da vixente Relación de Postos de Traballo do Concello de Mugardos.2ª.-Dotación económica.- A praza está dotada coas retribucións básicas correspondentes ó grupo laboral IV e as complementarias sinaladas no cadro de persoal e demáis acordos e resolucións adoptados polos órganos corporativos.3ª.-Oferta de emprego á que corresponden: ano 2017.4ª.-Número de prazas convocadas: unha (1). 5ª.-Sistema de selección.- O sistema de selección será o de concurso-oposición, pola quenda de promoción interna.6ª.-Requisitos esixidos.- Ademáis dos reflectidos nas bases xerais reguladoras dos procesos selectivos aprobadas pola Xunta de Goberno Local en data 17.02.2011 (BOP núm.39 de 25.02.2011), requírese: a) Os/as aspirantes deberán pertencer ó cadro de persoal laboral fixo do Concello de Mugardos coa categoría e denominación de “peón”, e ter unha antigüedade de, polo menos, dous anos na categoría de peón, referido ó dia en que remate o prazo de presentación de instancias e posui-lo titulo de Graduado en educación secundaria obligatoria, FP1 ou equivalente; ou ter unha antigüedade de dez anos na citada categoría.7ª.-Dereitos de exame.- Coa solicitude acompañarase xustificante acreditativo de ter ingresado na conta corrente ES98- 2080-0205-7331- 1000- 0032 ABANCA ou ES03-0238-8181-0606-6000-0173 BANCO PASTOR, a cantidade de 10 euros (Artigo 4. Cuota tributaria, epigrafe 5.2 Dereitos de examen. Ordenanza Fiscal núm.9 reguladora da taxa pola expedición de documentos administrativos). 8ª.-Tribunal cualificador.- O órgano seleccionador estará integrado do seguinte xeito: Presidente: Un funcionario/a ou persoal laboral fixo. Vogais: - Tres empregados/as públicos. Secretario: O da Corporación ou quen legalmente o substitúa, que actuará con voz e voto. Tódolos membros do Tribunal deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015 do RXSP, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria. Igualmente, as persoas aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Os tribunais poderán dispoñe-la incorporación de asesores/as especialistas para as probas en que así coiden necesario ou convinte. As persoas asesoras limitaranse ó exercicio das súas especialidades técnicas, en base exclusivamente ás cales colaborarán co respectivo Tribunal. Así mesmo poderá nomearse persoal colaborador. A designación nominal dos membros dos tribunais incluirá a dos/das respectivos/as suplentes e será publicada no Taboleiro de Edictos da Corporación. Para os efectos da percepción de indemnizacións en concepto de asistencias, o Tribunal entenderase encadrado na Categoría Terceira, segundo establece o Real decreto 462/2002, do 24 de maio.9ª.-Contido do proceso selectivo, forma de desenvolvemento e sistema de cualificación.- O proceso selectivo estará composto de dúas fases; a primeira, fase de concurso; e a segunda, fase de oposición. Fase de concurso: será previa á de oposición, non eliminatoria, e non poderá terse en conta para superar a fase de oposición. Baremo de méritos: para valorar a fase de concurso terase en conta o seguinte baremo: 9.1- Por servizos prestados ao Concello de Mugardos no posto de traballo ou na categoría de peón: 0,5 puntos por ano, ata un máximo de 4 puntos.9.2- Por servizos prestados noutras administracións na categoría de peón: 0,3 puntos por ano, ata un máximo de 4 puntos.9.3- Pola realización de cursos de albañilería, carpinteria ou fontanería feitos ou homologados por un organismo público: 0,50 puntos por curso ata un máximo de 1,50 puntos. Non se avaliarán cursos ou xornadas de duración inferior ás 20 horas.9.4 – Cursos de lingua galega: - Celga 3 ou curso de iniciación da lingua galega: 0,75 puntos. - Celga 4 ou curso de perfeccionamento da lingua galega: 1,50 puntos. Caso de terse os dous únicamente se valorará o de maior puntuación.9.5- Permiso de conducir: Clase B: 0,50 puntos; C1 ou superior: 1 punto. A acreditación dos servizos prestados efectuarase mediante certificación expedida polo ente público no que se teñan prestados os servizos. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüistica ou Consellería de Educación; a dos cursos de formación mediante orixinal ou fotocopia autenticada deles. Para esta fase, os/as aspirantes presentarán conxuntamente coa solicitude para tomar parte no proceso selectivo e a carta de pagamento acreditativa de ter aboado o importe dos dereitos de exame, unha relación dos méritos alegados. A devandita relación acompañarase dos documentos xustificativos dos mesmos, orixinais ou fotocopias compulsadas, pois non se tomarán en consideración nin serán valorados aqueles que non queden debidamente acreditados, en todos os seus extremos, dentro do prazo de presentación de instancias. Antes da fase de oposición serán publicadas no taboleiro de anuncios da Casa do Concello as puntuacións asignadas ós/ás aspirantes polos méritos acreditados, na forma descrita con anterioridade. O total de puntuación na fase de concurso non superará en ningún caso o 40% do total da fase de oposición. En ningún caso a puntuación obtida na fase de concurso poderá aplicarse para supera-los exercicios da fase de oposición. - FASE DE OPOSICIÓN: constará de un exercicio de carácter obrigatorio e eliminatorio, sendo os contidos e cualificacións os que de seguido se describen: - Exercicio.- De carácter obrigatorio e eliminatorio. Consistirá nunha ou varias probas de tipo práctico, obxectivas e de carácter manual, a libre elección do Tribunal, entre os cometidos propios do oficio en un tempo máximo de unha hora, dirixidas a aprecia-la capacidade dos/as aspirantes para levar a cabo as tarefas relacionadas co posto de traballo e versará sobre as materias que se especifican no programa anexo desta convocatoria. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “G”, de conformidade co establecido na Resolución da Consellería de Facenda de 17 de xaneiro de 2018, pola que se publica o resultado do sorteo celebrado o 17.01.2018 (DOG 26.01.2018), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes.10ª.-Cualificación dos exercicios e resultado final. Tódolos exercicios obrigatorios cualificaranse ata un máximo de 10 puntos, sendo eliminados ós que obteñan unha puntuación media inferior a 5 puntos. O número de puntos que poderán ser outorgados por cada membro do Tribunal (presidente/a, vocais e secretario/a), en cada unha das probas, será de 0 a 10. As cualificacións obteranse sumando as puntuacións outorgadas polos distintos membros do Tribunal e dividindo o total polo número de integrantes do mesmo, sendo o cociente resultante a cualificación obtida. A puntuación final será dada pola suma da puntuación obtida na fase de oposición e na do concurso, sempre e cando os/as aspirantes superen o exercicio da fase de oposición. No suposto de empate nas puntuacións de dous ou máis aspirantes estes resolveranse pola puntuación obtida no exercicio da fase de oposición. De persistir o empate resolverase pola orde que se establece para a baremación dos méritos. O Tribunal declarará aprobados ós/ás aspirantes/as que obtivesen a maior puntuación e proporalle ó órgano competente da Corporación a súa contratación como persoal laboral fixo na categoría de oficial de 2ª de servizos municipais ou servicios múltiples. O Tribunal non poderá declarar que superaron o proceso selectivo un número superior de aspirantes ó de prazas convocadas.11ª.-Norma final.- A presente convocatoria e cantos actos administrativos se deriven da mesma poderán ser impugnados polos interesados nos casos e na forma establecidos pola Lei 39/2015, do 1 de outubro, do Procedemento Administrativo Común das Administracións Públicas. Tema 1.- Cimentacións. Muros de formigón armado. Materiais. Ferramentas. Tema 2.- Carpintería interior e exterior. Vidrería. Materiais. Ferramentas. Tema 3.- Cubertas. Tipos. Materiais. Ferramentas. Tema 4.- Solos. Elementos resistentes. Pavimentos. Acabados. Falsos teitos. Materiais. Ferramentas. Tema 5.- Escaleiras. Estructura. Peldaños. Relación entre partes do chanzo. Varandas. Materiais. Ferramentas. Tema 6.- Movemento de terras. Ferramentas. Útiles. Medios auxiliares. Execución. Tema 7.- Revestimentos. Tipos. Materiais Medios auxiliares. Ferramentas. Tema 8.- Formigóns. Tipos. Áridos. Adicións. Dosificación. Execución de obras de formigón. Fabricación. Transporte. Posta en obra. Xuntas. Curado. Encofrados. Forxados. Tema 9.- Albañilería. Organización. Operarios. Materiais. Ferramentas. Útiles e medios auxiliares. Execución de obra. Unións. Ocos. Tema 10.- O accidente de traballo. Condicións de seguridade. Medio Ambiente físico do traballo. Tema 11.- Fontanería: Redes, aparatos e accesorios. Tema 12.- Conceptos fundamentais en fontanaría. Caudais e consumos, velocidade, desprazamento da auga, relación entre caudal, velocidade e sección. Presión, relación presión-altura, perdas de carga, golpe de ariete. Tema 13.- Rede de distribución en núcleos urbanos. Depósitos de almacenamento. Tipos de redes de distribución. Cálculo de redes. Puntos de acometidas. Contador xeral. Soldaduras. Tipos, materiais a empregar e técnicas. Tema 14.- A auga. Tratamento da auga. Composición da auga de consumo. Procesos de purificación, aireación, coagulación, descalcificación, desmineralización, PH, filtracion, xeneralidades sobre os equipos de tratamento de auga.” Mugardos, 7 de NOVEMBRO de 2018. A alcaldesa María del Pilar Díaz Otero